Κανονισμός (ΕΚ) αριθ. 2287/2000 της Επιτροπής

της 13ης Οκτωβρίου 2000

για την τροποποίηση του κανονισμού (ΕΟΚ) αριθ. 3846/87 για τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή και του κανονισμού (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 31 παράγραφος 14,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 3846/87 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1000/2000(4), έχει καθορίσει, με βάση τη συνδυασμένη ονοματολογία, μία ονοματολογία των γεωργικών προϊόντων για τις επιστροφές κατά την εξαγωγή.

(2) Η ονοματολογία των επιστροφών, επί του παρόντος, δεν προβλέπει παρά μόνο τις ελάχιστες περιεκτικότητες για τις λιπαρές ουσίες. Λαμβάνοντας υπόψη την έγκριση από την επιτροπή του Codex Alimentarius, κατά τη σύνοδο της 28ης Ιουνίου έως 3 Ιουλίου 1999, μιας ελάχιστης περιεκτικότητας σε γαλακτικές πρωτεΐνες για ορισμένα γαλακτοκομικά προϊόντα που θα αναγνωριστεί γενικά και θα εφαρμοστεί στο διεθνές εμπόριο, πρέπει να προσαρμοστεί η ονοματολογία ενσωματώνοντας την ίδια ελάχιστη περιεκτικότητα σε πρωτεΐνες και μέγιστη περιεκτικότητα σε νερό για τα σχετικά προϊόντα.

(3) Μεριμνώντας για απλούστευση πρέπει να αφαιρεθούν οι σχετικές διακρίσεις για τα προϊόντα για τα οποία δεν υπάρχει πλέον επιστροφή και για εκείνα για τα οποία δεν υπάρχει ζήτηση πιστοποιητικών τουλάχιστον από τον Ιούλιο 1995. Επιπλέον, για ορισμένα σύνθετα τρόφιμα, πρέπει να χορηγηθεί επιστροφή για το αποκορυφωμένο γάλα σε σκόνη που έχει ενσωματωθεί και δικαιολογείται να καταργηθεί (με τους σχετικούς κωδικούς) εκ του γεγονότος ότι τα προϊόντα αυτά, κατά την ενσωμάτωση του αποκορυφωμένου γάλακτος σε σκόνη, μπορούν να επωφεληθούν ενίσχυσης.

(4) Ο κανονισμός (ΕΚ) αριθ. 174/1999 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1961/2000(6), καθορίζει στο παράρτημα ΙΙ τις ομάδες των προϊόντων εντός των οποίων, υπό ορισμένους όρους, μπορεί να χορηγηθεί η επιστροφή για ένα προϊόν διαφορετικό από εκείνο για το οποίο είχε προκαθοριστεί η επιστροφή. Πρέπει να προσαρμοστεί το παράρτημα αυτό στις προτεινόμενες τροποποιήσεις.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο τομέας 9 του παραρτήματος Ι του κανονισμού (ΕΟΚ) αριθ. 3846/87 τροποποιείται ως εξής:

1. τα στοιχεία που αναφέρονται στους κωδικούς ΣΟ 0401 έως 0405 αντικαθίστανται από τα στοιχεία που αναφέρονται στο παράρτημα Ι του παρόντος κανονισμού·

2. τα στοιχεία που αφορούν τους κωδικούς ΣΟ 2309 διαγράφονται·

3. η υποσημείωση 8 αντικαθίσταται από το ακόλουθο κείμενο:

"(8) Εάν η περιεκτικότητα σε γαλακτικές πρωτεΐνες (περιεκτικότητα σε άζωτο x 6,38) στη μη λιπαρή γαλακτική ξηρή ουσία ενός προϊόντος που υπάγεται στη διάκριση αυτή είναι μικρότερη από 34 %, δεν χορηγείται καμία επιστροφή. Εάν, για τα προϊόντα σε σκόνη που υπάγονται στη διάκριση αυτή, η περιεκτικότητα σε νερό επί βάρους είναι ανώτερη από 5 %, δεν χορηγείται καμία επιστροφή."

4. οι υποσημειώσεις 2 και 9 διαγράφονται.

Άρθρο 2

Το παράρτημα ΙΙ του κανονισμού (ΕΚ) αριθ. 174/1999 αντικαθίσταται από το παράρτημα ΙΙ του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Οκτωβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 193 της 29.7.2000, σ. 10.

(3) ΕΕ L 366 της 24.12.1987, σ. 1.

(4) ΕΕ L 114 της 13.5.2000, σ. 10.

(5) ΕΕ L 20 της 27.1.1999, σ. 8.

(6) ΕΕ L 234 της 16.9.2000, σ. 10.

ΠΑΡΑΡΤΗΜΑ I

"9. Γάλα και γαλακτοκομικά προϊόντα

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ ΙΙ

Ομάδες προϊόντων που έχουν καθοριστεί στο άρθρο 4 παράγραφος 3

>ΘΕΣΗ ΠΙΝΑΚΑ>"